ai4bharat/Pralekha huggingface dataset:
संरक्षण मंत्रालय
संरक्षण मंत्री राजनाथ सिंह आज रशिया भेटीसाठी होणार रवाना
नवी दिल्ली, 4 नोव्हेंबर 2019
संरक्षण मंत्री राजनाथ सिंह लष्कर तसेच लष्करी तंत्रज्ञान सहकार्याबाबतच्या 19 व्या भारत-रशिया आंतर शासकीय आयोगाच्या बैठकीसाठी रशियाला भेट देणार आहेत. ते येत्या 5 ते 7 नोव्हेंबर 2019 दरम्यान होणाऱ्या बैठकीच्या सह-अध्यक्षपदी असतील.
या भेटीत राजनाथ सिंह रशियाचे संरक्षण मंत्री जनरल सर्जई शोअूगु यांच्याशी लष्करी सहकार्य तसेच संरक्षण उद्योग क्षेत्रातील सहकार्याबाबत विस्तृत चर्चा करतील.
रशियाचे उद्योग आणि व्यापार मंत्री डेनिस मँटूरोव्ह यांच्यासह राजनाथ सिंह ‘भारत-रशिया संरक्षण उद्योग सहकार्य परिषदे’चे उद्घाटन करतील. या परिषदेत भारत आणि रशियादरम्यान संरक्षण उद्योग सहकार्याला चालना देणे, तंत्रज्ञानाचे हस्तांतरण आणि ‘मेक इन इंडिया’ कार्यक्रमाअंतर्गत भारतातल्या संरक्षण उद्योग क्षेत्रातील गुंतवणूक याबाबत विशेष चर्चा होईल.
या भेटी दरम्यान राजनाथ सिंह सेंट पीट्सबर्गला भेट देणार असून दुसऱ्या महायुद्धादरम्यान मृत्यूमुखी पडलेले नागरिक आणि जवान यांच्या स्मृतीस्थळी आदरांजली अर्पण करतील तसेच रशियन संरक्षण उत्पादन कारखान्याला भेटही देतील.
N.Sapre/J.Patankar/P.Malandkar
(Visitor Counter : 104
पंतप्रधान कार्यालय
पंतप्रधानांनी तामिळनाडूच्या मुख्यमंत्र्यांशी संवाद साधला
चक्रीवादळातील मृतांच्या कुटुंबियांसाठी अनुदान जाहीर
पंतप्रधान नरेंद्र मोदी यांनी तामिळनाडूचे मुख्यमंत्री ईप्पादी के.पलानीसामी यांच्याशी संवाद साधला. यावेळी त्यांनी चक्रीवादळाचा प्रकोप व त्यानंतर राज्याच्या काही भागात झालेला जोरदार पाऊस यामुळे ओढवलेल्या परिस्थितीवर चर्चा केली. बचाव आणि मदत कार्यासाठी केंद्रीय पथके तामिळनाडूत पाठवण्यात आली आहेत.
पंतप्रधान नरेंद्र मोदी यांनी चक्रीवादळात झालेल्या जिवितहानीबद्दल तीव्र शोक व्यक्त केला आणि जखमींच्या आरोग्यासाठी प्रार्थना केली. पीएमएनआरएफ मधून मृतांच्या जवळच्या नातेवाईकांना 2 लाख रूपये तर जखमींना प्रत्येकी 50,000 नुकसानभरपाई दिली जाईल असे त्यांनी यावेळी सांगितले.
PM @narendramodi spoke to Tamil Nadu CM Thiru @EPSTamilNadu and discussed the situation in the wake of the cyclone and heavy rainfall in parts of the state. Central teams are being sent to Tamil Nadu to assist in rescue and relief work. @CMOTamilNadu
— PMO India  November 27, 2020
S.Tupe/V.Sahajrao/P.Kor
वाणिज्य आणि उदयोग मंत्रालय
केंद्रीय मंत्री पीयूष गोयल यांच्या हस्ते आयआयटी दिल्ली येथे पीएसएल अर्थात सार्वजनिक यंत्रणा प्रयोगशाळेचे उद्घाटन
पीएसएल हे अभिनव संशोधनाचे उत्कृष्ट उदाहरण असून आपल्या देशाचा विकास घडविणे तसेच देशाला भ्रष्टाचारमुक्त करण्यासाठी ते मोठे योगदान देईल
नवी दिल्ली, 16 ऑगस्ट 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल म्हणाले की, पंतप्रधान नरेंद्र मोदी यांनी काल स्वातंत्र्यदिनी केलेल्या भाषणात आपल्या देशाला विकसित देश म्हणून घडविण्यावर भर दिला आणि विकसित देश होण्यासाठी एक अत्यंत महत्त्वाचा घटक म्हणून ‘जय अनुसंधान’ अर्थात ‘जय अणुसंशोधन’ अशी हाक देशवासियांना दिली. पंतप्रधानांच्या ‘जय अनुसंधान’ या हाकेचा संदर्भ देत, केंद्रीय मंत्री गोयल म्हणाले, “या दिशेने मार्गक्रमण करताना अमृत काळात प्रवेश करण्याच्या पहिल्याच दिवशी सार्वजनिक यंत्रणा प्रयोगशाळेचे उद्घाटन होणे, यापेक्षा उत्तम मार्ग असूच शकत नाही.” नवी दिल्ली येथील आयआयटी अर्थात भारतीय तंत्रज्ञान संस्थेत सार्वजनिक यंत्रणा प्रयोगशाळेचे करताना ते बोलत होते.
“सार्वजनिक यंत्रणा प्रयोगशाळा विविध पद्धतींनी महत्त्वाची भूमिका बजावू शकतात.सार्वजनिक अन्नधान्य खरेदी तसेच वितरण या महत्त्वाच्या कार्यक्रमांमध्ये हे अभिनव संशोधन मोठे योगदान देऊ शकते.” आपल्या देशाच्या विकासासाठी योगदान देणाऱ्या तसेच सार्वजनिक वितरण व्यवस्थेमध्ये अधिक कार्यक्षमता निर्माण करून देशाला भ्रष्टाचार मुक्त करणाऱ्या अभिनव संशोधनाचे सार्वजनिक यंत्रणा प्रयोगशाळा हे फार उत्कृष्ट उदाहरण आहे.” असे पीयूष गोयल यावेळी म्हणाले.
अभिनव संशोधनाच्या बाबतीत तसेच सार्वजनिक वितरण व्यवस्था अधिक परिणामकारक आणि अधिक कार्यक्षम करण्यासाठी नवोन्मेषी उपाययोजना करण्याच्या बाबतीत सरकारच्या आग्रही भूमिकेबद्दल बोलताना, गोयल म्हणाले, “महामारीच्या संकटाच्या पार्श्वभूमीवर, भारत अन्नसुरक्षेच्या समस्येचा सामना करण्यासाठी पीएमजीकेएवायसारख्या सरकारी उपक्रमांच्या माध्यमातून जगासमोर एक आदर्श नमुना उभा करत आहे. महाभयंकर महामारी असताना देखील केंद्र सरकारने एक देश, एक शिधापत्रिका उपक्रमाच्या मदतीने सर्वांसाठी अन्न सुरक्षा सुनिश्चित केली आहे.”
सार्वजनिक यंत्रणा प्रयोगशाळेची उभारणी केल्याबद्दल आयआयटी दिल्ली आणि जागतिक खाद्य कार्यक्रम यांची प्रशंसा करून केंद्रीय मंत्री गोयल म्हणाले की येथे होत असलेल्या संशोधन कार्यातून, सार्वजनिक वितरण व्यवस्था अधिक परिणामकारक तसेच अधिक कार्यक्षम करण्यासाठी भारताने केलेल्या तंत्रज्ञान तसेच अभिनव संशोधनाच्या वापराचे दर्शन जगाला घडेल.
देशातील युवकांना विकसित तसेच समृध्द भारत घडविण्यात योगदान देण्याचे आवाहन करून केंद्रीय मंत्री गोयल म्हणाले, “जगभरात आज, उदयोन्मुख महासत्ता, स्टार्ट-अप उद्योगांचा देश, नवोन्मेषी संशोधकांचा देश, वेळेआधीच शाश्वत विकास ध्येये साध्य करून दाखविणारा देश म्हणून भारताची चर्चा होते आहे. जेव्हा भारताच्या विकासात योगदान देणाऱ्या अभिनव संकल्पना घेऊन तरुण पिढी पुढे सरसावते तेव्हाच हे शक्य होते.”
R.Aghor/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
खाण मंत्रालय
कोळसा क्षेत्रात व्यवसाय सुलभता वाढवण्याच्या हेतूने केंद्र सरकारकडून राज्यांबरोबर भागीदारीत राबवण्यासाठी अनेक सुधारणा
कोळसा, खाण आणि संसदीय कामकाज मंत्री प्रल्हाद जोशी यांच्या हस्ते काल, 9 सप्टेंबर 2022 रोजी हैदराबाद येथे राष्ट्रीय खाण मंत्री परिषदेचे  उद्घाटन झाले.
दोन दिवसीय या परिषदेचे कोळसा मंत्रालयाने संचालन केले.
राष्ट्रीय खाण मंत्री परिषद म्हणजे कोळसा क्षेत्राला आत्मनिर्धार बनवणे आणि भारतात शाश्वत खाणकामाला प्रोत्साहन देणे या दिशेने टाकलेले अजून एक पाऊल आहे.
परिषदेमध्ये कोळसा क्षेत्रातील सुधारणा, त्यांचे परिणाम , कोळसा खाणकामासाठी भू संपादन, कोळशाची वाहतूक आणि मंजूर केलेल्या कोळसा खाणीं कार्यान्वित करणे या बाबतीत चर्चा झाली.
कोळसा क्षेत्रात व्यवसाय सुलभतेला प्रोत्साहन देण्यासाठी केंद्र सरकारने राज्यांच्या भागीदारीत राबवण्यासाठी अनेक सुधारणा जारी केल्या आहेत. या सुधारणा करताना कोळसा मंत्रालयाकडून राज्यांचे हित लक्षात घेतले गेले आहे असे चर्चेदरम्यान स्पष्ट करण्यात आले.
मंत्रालयाकडून सुचवण्यात आलेल्या अत्याधुनिक सुधारणांचा आढावासुद्धा या परिषदेत घेण्यात आला.
या परिषदेत ओरिसा, महाराष्ट्र, आसाम, मिझोराम, उत्तराखंड या राज्यांचे खाणकाम मंत्री आणि जम्मू काश्मीर कोळसा मंत्रालयाचे सचिव, झारखंडचे कोळसा विभागाचे व्यवस्थापक आणि छत्तीसगडचे खाणकाम विभागाचे संयुक्त अध्यक्ष यांनी आपले विचार मांडले तसेच काही सूचना केल्या.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.66  कोटी लसमात्रा देण्यात आल्या आहेत.
गेल्या 24 तासात 978 मात्रा देण्यात आल्या.
भारतातील उपचाराधीन रुग्णांची संख्या सध्या 8,675 आहे.
उपचाराधीन रुग्णांचे प्रमाण 0.02% आहे
रुग्ण बरे होण्याचा दर सध्या 98.80% आहे.
गेल्या 24 तासात 1,193 रुग्ण बरे झाले, त्यामुळे बरे झालेल्यांची एकूण संख्या वाढून 4,44,45,206 वर पोहचली.
गेल्या 24 तासात 782 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.93 कोटी चाचण्या करण्यात आल्या. गेल्या 24 तासात 1,29,101 चाचण्या करण्यात आल्या.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 148.37 कोटींपेक्षा अधिक मात्रांचा पुरवठा
राज्ये/केंद्रशासित प्रदेशांकडे अद्याप 17 कोटी 90 लाखांपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जुन,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
|
|
VACCINE DOSES
|
|

|
|
SUPPLIED
|
|
1,48,37,98,635
|
|
BALANCE AVAILABLE
|
|
17,90,54,941
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
आतापर्यंत भारत सरकारने राज्य/केंद्रशासित प्रदेशांना लसीच्या 148.37कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 17.90 कोटी  पेक्षा जास्त मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
पर्यावरण, वन एवं जलवायु परिवर्तन मंत्रालय
जी20च्या पर्यावरण आणि हवामान शाश्वतता कार्यगटाच्या  पहिल्या बैठकीचे बंगळूरुत 9-11 फेब्रुवारी 2023 दरम्यान होणार आयोजन
भारत जी20 संघटनेचे 30 नोव्हेंबर 2023 पर्यंत एका वर्षाच्या कालावधीसाठी अध्यक्षपद भूषवणार आहे. या मंचावर जी20 सदस्य देश, अतिथी देश आणि भारताने निमंत्रित केलेल्या आंतरराष्ट्रीय संघटना एकत्र येणार आहेत. प्राधान्यक्रम ठरवण्यासाठी आणि शिफारशी करण्यासाठी शेर्पा ट्रॅकच्या माध्यमातून भारताच्या अध्यक्षतेखाली 13 कार्यगट आणि 2 उपक्रमांच्या बैठका होतील. पर्यावरण, हवामान आणि शाश्वतता हा शेर्पा ट्रॅक अंतर्गत असलेल्या कार्यगटांपैकी एक आहे. पर्यावरण आणि हवामान शाश्वतता कार्यगटाच्या चार बैठकांचे आयोजन पर्यावरण, वन आणि हवामान बदल मंत्रालयाकडून करण्यात येणार आहे. ईसीएसडब्लूजीच्या बैठकीत 'किनारपट्टी शाश्वततेसह नील अर्थव्यवस्थेला प्रोत्साहन', 'अवनती झालेल्या भूमीचे आणि परिसंस्थांचे पुनरुज्जीवन', 'जैवविविधतेमध्ये वाढ' आणि 'चक्राकार अर्थव्यवस्थेला बळकटी' या विषयांवर भर दिला जाणार आहे.
भारताच्या जी20 अध्यक्षते अंतर्गत जी20च्या पर्यावरण आणि हवामान शाश्वतता कार्यगटाच्या पहिल्या बैठकीचे बंगळूरुत द ताज वेस्ट एंड येथे 9-11 फेब्रुवारी,2023 दरम्यान आयोजन होणार आहे. बंगळूरुमध्ये होणाऱ्या पहिल्या बैठकीचे औचित्य साधून मैसुरू प्राणीसंग्रहालयाने केंद्रीय प्राणीसंग्रहालय प्राधिकरणाच्या समन्वयाने 18 आणि 19 जानेवारी 2023 रोजी भारतीय प्राणीसंग्रहालयाच्या संचालकाच्या दोन दिवसीय राष्ट्रीय परिषदेचे आयोजन केले. या परिषदेमध्ये प्रामुख्याने प्रजाती व्यवस्थापन आणि प्रजनन संवर्धनासाठी राष्ट्रीय क्षमता उभारणी आणि बृहद आराखडा यावर भर देण्यात आला. 25 राज्ये आणि एका केंद्रशासित प्रदेशाचे एकूण 59 प्रतिनिधी या परिषदेत सहभागी झाले होते. मैसुरु शहराच्या महापौरांच्या हस्ते या परिषदेचे उद्घाटन झाले आणि संवर्धन पद्धतींकडे लक्ष वेधण्यात या परिषदेला यश आले. या बैठकीला उपस्थित राहण्यासाठी दाखल झालेल्या जी20 प्रतिनिधींसाठी बंगळूरुमधील कलकेरे वाटिका आणि बाणेरघट्टा जीवशास्त्रीय उद्यानाच्या अभ्यास सहलीचे देखील आयोजन करण्यात आले आहे.
सुक्ष्म, लघु आणि मध्यम उदयोग मंत्रालय
सूक्ष्म, लघू आणि मध्यम उद्योग मंत्री नारायण राणे यांनी अंदाजपत्रकामध्ये वाढ करण्यासाठी आणि आपल्या मंत्रालयाच्या प्रमुख योजनांची वित्तीय मदत कायम ठेवण्यासाठी अर्थमंत्री निर्मला सीतारमण यांची घेतली भेट
नवी दिल्ली, 30 नोव्हेंबर 2021
केंद्रीय सूक्ष्म, लघू आणि मध्यम उद्योग खात्याचे मंत्री नारायण राणे यांनी आज वित्त मंत्री निर्मला सीतारमण यांची त्यांच्या संसद भवनातल्या कार्यालयामध्ये भेट घेतली. आपल्या खात्याच्या अंदाजपत्रकामध्ये वाढ करण्यासंदर्भात त्याचबरोबर आपल्या मंत्रालयाच्या प्रमुख योजना पुढे सुरू ठेवण्याविषयी नारायण राणे यांनी अर्थमंत्र्यांबरोबर विस्तृत चर्चा केली. कोविडमुळे ज्या एमएसएमई उद्योगांना फटका बसला आहे, त्यांना पतपुरवठा करण्याची गरज भासणार आहे, याविषयावरही राणे यांनी चर्चा केली. आता चीनमधून बाहेर पडणा-या परदेशी गुंतवणूकदारांना आकर्षित करण्यासाठी आणि त्याचबरोबर एमएसएमईची क्षमता वाढविण्यासाठी विश्वसनीय धोरणाची आवश्यकता असल्याच्या मुद्यावर त्यांनी प्रकाश टाकला. त्यांनी एमएसएमईंना पतपुरवठा करण्यामध्ये बँका उदासीन असल्याची आणि त्यांच्याकडून भेदभाव केला जात असल्याची एमएसएमई उद्योजकांची तक्रार असल्याची माहिती मंत्री राणे यांनी निर्मला सीतारमण यांना दिली.
यावेळी अर्थमंत्र्यांनी एमएसएमईच्या अंदाजपत्रकामध्ये वृद्धी करण्याच्या विषयाला आपले समर्थन असल्याची ग्वाही दिली. त्याच बरोबर बँकांनाही एमएसएमईच्या वित्तीय आवश्यकता पूर्ण करण्याविषयी संवेदनशील धोरण ठेवण्याची सूचना करण्यात येईल आणि बँकर्स आणि एमएसएमई कर्जदार यांच्यामध्ये जिल्हास्तरीय चर्चा, संवाद होईल, असे निर्मला सीतारमण यांनी त्यांना आश्वासन दिले.
अर्थमंत्र्यांच्या पाठिंब्यामुळे कोविड महामारीनंतर पूर्ववत होणाऱ्या आर्थिक क्षेत्रामध्ये एमएसएमई क्षेत्र प्रमुख योगदान देईल, अशी आशा एमएसएमई मंत्री नारायण राणे यांनी यावेळी व्यक्त केली.
S.Patil/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
पंतप्रधान कार्यालय
देश आज स्वच्छतेचे नवे अध्याय लिहित आहे : पंतप्रधान
नवी दिल्ली, 18 एप्रिल 2022
लोकसहभागाने देशाच्या विकासाला नवी उर्जा प्रदान केली आहे आणि स्वच्छ भारत अभियान हे त्याचे उत्तम उदाहरण आहे असे पंतप्रधान नरेंद्र मोदी यांनी म्हटले आहे.
देशभरात शौचालयांची उभारणी असो, कचऱ्याची विल्हेवाट लावणे असो, ऐतिहासिक वारशाचे जतन असो किंवा स्वच्छताविषयक स्पर्धा असो, या सर्वांच्या माध्यमातून देश आज स्वच्छतेच्या क्षेत्रात नवे अध्याय लिहित आहे असे ते म्हणाले.
ट्वीट संदेशात पंतप्रधान म्हणाले;
“लोकसहभागामुळे एखाद्या देशाच्या विकासाला कशा प्रकारे नवी उर्जा मिळते याचे स्वच्छ भारत अभियान हे प्रत्यक्ष उदाहरण आहे. शौचालयांची उभारणी असो किंवा कचऱ्याची विल्हेवाट लावणे असो, ऐतिहासिक वारशाचे जतन असो किंवा स्वच्छताविषयक स्पर्धा असो, आज देश स्वच्छतेच्या बाबतीत नवनव्या कथा लिहित आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
आयुष्मान भारत डिजिटल अभियानाद्वारे स्कॅन आणि शेअर सेवेच्या माध्यमातून रुग्णालयांमध्ये जलद ओपीडी नोंदणीची सुविधा
या सेवेचा वापर करून 1,00,000 हून अधिक रुग्णांनी जलद ओपीडी नोंदणीचा घेतला लाभ
राष्ट्रीय आरोग्य प्राधिकरणाची  पथदर्शी योजना असलेल्या आयुष्मान भारत डिजिटल अभियान  अंतर्गत स्कॅन आणि शेअर सेवेच्या माध्यमातून रुग्णांसाठी जलद बाह्यरुग्ण विभाग  सेवा प्रदान केली जाते. ऑक्टोबर 2022 मध्ये नवी दिल्लीतील एका रुग्णालयात प्रायोगिक तत्त्वावर सुरू केलेल्या सेवेचा अवलंब आता भारतातील 18 राज्यांमधील 200+ आरोग्य सुविधांमध्ये करण्यात आला आहे. स्कॅन आणि शेअर सेवा सुरु केल्याच्या 75 दिवसांच्या आत, ओपीडी सल्लामसलतीसाठी त्वरित नोंदणी करून 1 लाखांहून अधिक रुग्णांना त्यांचा वेळ आणि प्रयत्न वाचवण्यात ही सेवा सहाय्य्यकारी ठरली आहे. रुग्णांना उत्तम सेवा देण्यासाठी या सुविधेचा वापर करणारी कर्नाटक, दिल्ली, उत्तर प्रदेश ही आघाडीवर असलेली राज्ये आहेत.
ही सेवा रुग्णांना त्यांच्या पसंतीचे कोणतेही आरोग्यविषयक अनुप्रयोग  अॅप, आरोग्य सेतू अॅप, एकेएकेअर , डी रिफकेस , बजाज हेल्थ, पे टीएम ) वापरून सहभागी रुग्णालय /आरोग्य सुविधेचा विशिष्ट क्युआर कोड स्कॅन करू देते आणि त्यांचे एबीएचए ) प्रोफाइल सामायिक करू देते. रुग्णाचे नाव, पालकांचे नाव, वय, लिंग, पत्ता, मोबाईल क्रमांक त्यांच्या एबीएचए मधील  नागरिकांचे तपशील थेट रुग्णालय व्यवस्थापन माहिती यंत्रणेशी  सामायिक केले जातात, यामुळे डिजिटल नोंदणी होते. त्यानंतर रुग्ण त्यांची बाह्यरुग्ण नोंदणीची पावती गोळा करण्यासाठी आणि डॉक्टरांना भेटण्यासाठी काउंटरला भेट देऊ शकतो.
या सेवेबद्दल बोलताना राष्ट्रीय आरोग्य प्राधिकरणाचे मुख्य कार्यकारी अधिकारी डॉ. आर. एस. शर्मा यांनी सांगितले की, – “एबीडीएम अंतर्गत, आम्ही आंतर-कार्यान्वयता निर्माण करत आहोत आणि आरोग्य सेवा वितरण प्रक्रियेत सुलभतेला प्रोत्साहन देत आहोत. स्कॅन आणि शेअर कार्यान्वयता हे असेच एक वैशिष्ट्य आहे जे भारतातील हजारो रुग्णांना दररोज मदत करत आहे. ही त्वरित नोंदणी सेवा कार्यान्वित करण्यासाठी आमचा चमू देशभरातील विविध रुग्णालयांसोबत कार्यरत आहे, सहभागी आरोग्य सुविधांमध्ये वापरकर्त्याने निवडलेला अनुप्रयोग आणि एचएमआयएस यांच्यात साध्या आंतर-कार्यान्वयतेद्वारे, रुग्णालये आणि रुग्ण दोघांनाही फायदा होऊ शकतो.''
या स्कॅन आणि शेअर कार्यक्षमतेने ओपीडी नोंदणी सहज, विनाअडथळा आणि अचूक केली आहे. विशेषतः लांब रांगेत उभे न राहता डॉक्टरांना पुन्हा भेटण्याच्या बाबतीत, या प्रक्रियेमुळे रुग्णाला स्वतःची नोंदणी करण्याचा अधिकारही मिळाला आहे,यामुळे रूग्णांना तात्काळ आणि प्रत्यक्ष फायदा तर मिळतोच शिवाय त्यांना त्यांच्या आरोग्याच्या गरजा पूर्ण करण्यासाठी डिजिटल उपायांचा अवलंब करण्यासही प्रोत्साहन मिळते.
स्कॅन आणि शेअर सेवेद्वारे ओपीडी टोकन उपलब्धतेसंदर्भातील अद्यतने एबीडीएम सार्वजनिक डॅशबोर्डमधील ‘हेल्थ फॅसिलिटी टोकन जनरेटेड’ टॅब अंतर्गत उपलब्ध आहेत. - https://dashboard.abdm.gov.in/abdm/
पंतप्रधान कार्यालय
हिमाचल प्रदेशातल्या चंबा इथल्या बस दुर्घटनेतल्या जीवितहानीबद्दल पंतप्रधानांकडून दुःख व्यक्त
पंतप्रधान नरेंद्र मोदी यांनी हिमाचल प्रदेशातल्या चंबा इथल्या बस दुर्घटनेतल्या जीवित हानीबद्दल दुःख व्यक्त केले आहे.
हिमाचल प्रदेशातल्या चंबा इथे बस दरीत कोसळल्याचे वृत्त ऐकून अतिशय दुःख झाले. या दुर्घटनेतल्या मृतांच्या कुटुंबियांच्या दुःखात आपण सहभागी असल्याचे पंतप्रधानांनी म्हटले आहे. या अपघातातल्या जखमींच्या प्रकृतीत लवकर सुधारणा होवो अशी सदिच्छा पंतप्रधानांनी व्यक्त केली आहे.
हिमाचल प्रदेश के चंबा में एक बस के खाई में गिर जाने के समाचार से अत्यंत दुख पहुंचा है। इस दुर्घटना में जिन लोगों को अपनी जान गंवानी पड़ी है, मैं उनके परिजनों के प्रति संवेदना व्यक्त करता हूं। इसके साथ ही हादसे में घायल लोगों के शीघ्र स्वस्थ होने की कामना करता हूं: PM
— PMO India  March 10, 2021
नौवहन मंत्रालय
'आझादी का अमृत महोत्सव' अंतर्गत जेएनपीटीच्या वतीने ट्रक चालकांचे मोफत कोविड -19 लसीकरण
मुंबई, 26 ऑक्टोबर 2021
‘स्वातंत्र्याचा अमृत महोत्सव’ साजरा करण्यासाठी व गौरवशाली इतिहासाच्या स्मृति जागविण्यासाठी केंद्र सरकार 'आझादी का अमृत महोत्सवा’ हा राष्ट्रीय उपक्रम राबवित आहे.या अनुषंगाने देशाचे प्रमुख कंटेनर बंदर असलेल्या जवाहरलाल नेहरू पोर्ट ट्रस्ट  मध्ये अनेक उपक्रम राबविण्यात येत आहेत. जेएनपीटीचे अध्यक्ष संजय सेठी, यांनी बंदरालगत असलेल्या सेंट्रलाइज्ड पार्किंग प्लाझा येथे 'सेव्ह लाइफ फाउंडेशन' आणि 'एनरिक लाइव्ह्स फाउंडेशन' च्या सहकार्याने कंटेनर ट्रक चालकांसाठी मोफत कोविड -19 लसीकरण मोहीमेचा शुभारंभ केला. यावेळी उपाध्यक्ष उन्मेश शरद वाघ उपस्थित होते.
मोफत कोविड -19 लसीकरण मोहिमे विषयी बोलताना श्री सेठी, म्हणाले, “ट्रक चालक हे सागरी पुरवठा साखळीचा अविभाज्य भाग आहेत. कोविड-19 साथीच्या काळात जेएनपीटीने कोविड-19 चा सामना करण्यासाठी आघाडीवर राहून अनेक उपाययोजना केल्या व देशातील पुरवठा साखळीतील प्रत्येक घटकाला पाठिंबा देऊन एक सक्षम आयात-निर्यात व्यापार सुनिश्चित केला. या पार्श्वभूमीवर ट्रक चालकांसाठी सुरू केलेली ही मोफत लसीकरण मोहीम एक महत्वाचा उपक्रम आहे. सेंट्रलाइज्ड पार्किंग प्लाझा हे आधुनिक सुविधांनी युक्त असून ट्रक चालकांसाठी समर्पित आहे. याठिकाणी ट्रक चालकांसाठी शयनगृह, कँटीन, स्वच्छतागृह, वाहनांची दुरुस्ती व देखभाल इत्यादि सुविधा उपलब्ध आहेत असे ते म्हणाले .
या वर्षाच्या सुरुवातीला आमच्या जेएनपीटी रुग्णालयाने सुरू केलेल्या लसीकरण मोहिमेद्वारे आम्ही जवळपास 20,000 हून अधिक लोकांना कोविड -19 लस दिल्या. शिवाय जेएनपीटीच्या समर्पित कोविड -19 आरोग्य केंद्राने  “शून्य कोविड रुग्ण” नोंदवून एक नवीन टप्पा गाठला आहे. तसेच आम्ही कोविड -19 च्या उपचारांसाठी आवश्यक असलेल्या महत्वपूर्ण वैद्यकीय सामग्रीच्या हाताळणीस सर्वोच्च प्राधान्य देत आहोत असे सेठी म्हणाले.
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
सामाजिक न्याय आणि सबलीकरण मंत्रालय
देशाच्या विविध भागात पाच ‘दिव्यांग क्रीडा केंद्र’ स्थापन करणार- केंद्रीय मंत्री थावरचंद गेहलोत
केंद्रीय सामाजिक न्याय आणि सबलीकरण खात्याचे मंत्री थावरचंद गहलोत यांनी सांगितले की, देशातील दिव्यांगांमधील खेळाबद्दलची आवड आणि दिव्यांगांनी पॅराऑलिम्पिकमध्ये केलेली उत्तम कामगिरी लक्षात घेत मंत्रालयाने देशाच्या विविध भागात पाच 'दिव्यांग क्रीडा केंद्र' स्थापन करण्याचा निर्णय घेतला असून त्यापैकी ही सुविधा सुरु करण्यासाठी अहमदाबाद हे एक शहर निश्चित करण्यात आले आहे.
गुजरातमधील जामनगर येथे आज सामाजिक न्याय व सबलीकरण मंत्रालयाच्या व्यक्ती सक्षमीकरण विभागाच्या योजनेंतर्गत ‘दिव्यांगजनांना’ सहाय्य आणि सहाय्यक उपकरणांच्या वितरणासाठी आयोजित ‘सामाजिक सक्षमीकरण शिबिराला’ आभासी माध्यमातून संबोधित करताना गेहलोत यांनी माहिती दिली की, शिष्यवृत्ती कार्यक्रमांतर्गत केंद्र सरकारने गुजरातला 8.06 कोटी रुपयांचा निधी जाहीर केला असून त्याचा लाभ 2808 लाभार्थ्यांना होत आहे.
सुगम्य भारत अभियानांतर्गत 709 रेल्वे स्थानके, 10,175 बस स्थानके आणि 683 संकेस्थळांचा समावेश करण्यात आला आहे, असे त्यांनी सांगितले. ते म्हणाले की, मध्य प्रदेशातील सिहोर येथील राष्ट्रीय मानसिक आरोग्य पुनर्वसन केंद्राचे काम केंद्रीय सार्वजनिक बांधकाम विभागाने सुरू केले आहे.
संरक्षण मंत्रालय
शेकटकर समितीच्या शिफारशी
(नवी दिल्ली, 23 जुलै 2018
लष्कराची लढाऊ क्षमता वाढविण्याबरोबरच खर्च संतुलित करण्यासंदर्भातील अहवाल शेकटकर समितीने डिसेंबर 2016 मध्ये सादर केला होता. त्यातील महत्वपूर्ण शिफारशींवर अंमलबजावणी करण्याचा निर्णय, संरक्षण मंत्रालयाने घेतला आहे.
सिग्नल आस्थापना सानुकुल करणे, कार्यशाळा तसेच आयुध निर्मिती कारखान्यांची पुनर्बांधणी, लष्करातील लिपिक वर्ग आणि वाहनचालकांच्या नियुक्तीसाठी सुधारित मानके तसेच राष्ट्रीय छात्रसेनेची कार्यक्षमता वाढविणे अशा विविध शिफारशींचा यात समावेश आहे. या विषयाची संवेनदशीलता लक्षात घेत हा अहवाल सार्वजनिक अवलोकनाथ खुला केलेला नाही. मात्र, लष्कराच्या सुसज्जतेच्या आणि लढाऊ क्षमता अद्ययावत ठेवण्याच्या दृष्टीने आवश्यक त्या सुधारणा करण्याचे काम निरंतर सुरू असते, अशी माहिती संरक्षण राज्यमंत्री डॉ. सुभाष भामरे यांनी आज राज्यसभेत दिली.
N.Sapre/M.Pange/P.Kor
अर्थ मंत्रालय
अटल निवृत्तीवेतन योजनेतील सदस्य संख्या 1 कोटी 24 लाखांवर
(नवी दिल्ली, 2 नोव्हेंबर 2018
अटल निवृत्तीवेतन योजना ही भारत सरकारची निवृत्तीवेतन हमी योजना आहे. या योजनेखालील सदस्य संख्या 1 कोटी 24 लाखांवर पोहोचली आहे. भारत सरकारने या योजनेअंतर्गत, निवृत्तीवेतनाची हमी दिली आहे. ही योजना अत्यंत पारदर्शक असून 2018-19 या चालू आर्थिक वर्षात या योजनेचे 27 लाखाहून अधिक नवीन सदस्य झाले आहेत. महाराष्ट्र, कर्नाटक, उत्तर प्रदेश, बिहार, आंध्र प्रदेश ही राज्ये या योजनेतील सभासद नोंदणीत अव्वल आहेत. 18 ते 40 वयोगटातला कोणताही भारतीय नागरिक त्यांचे बचत खाते असणाऱ्या बँक किंवा टपाल कार्यालयाच्या माध्यमातून ही योजना सुरू करू शकतो.
B.Gokhale/J.Patankar/P.Kor
माहिती आणि प्रसारण मंत्रालय
चित्रसृष्टीचा इतिहास हा चित्रपट शिक्षणाचा गाभा : एफटीआयआय प्रोफेसर पंकज सक्सेना यांचे 51 व्या इफ्फी मास्टरक्लास मध्ये प्रतिपादन
पणजी, 22 जानेवारी 2021
इतिहास नेहमी वर्तमानाला आकार देत असतो. चित्रसृष्टीचा इतिहास हा चित्रपट शिक्षणाचा गाभा आहे, ज्यांनी सिनेसृष्टीचा पाया घातला त्यांच्याविषयी जाणून घेणे महत्वाचे आहे. कलाकृती समजून घेण्यासाठी त्याच्या निर्मात्याला जाणून घेणे महत्वाचे असते असे मत चित्रपट निर्माते,माध्यम सल्लागार, प्रोफेसर पंकज सक्सेना यांनी 51 व्या इफ्फीमध्ये व्हर्च्युअल मास्टरक्लास मध्ये व्यक्त केले. ‘द बिगिनिंग ऑफ सिनेमा’ या विषयावर बोलत होते.
19 व्या शतकाच्या सुरवातीला निर्मिती झालेल्या चित्रपटांद्वारे त्यांनी चित्रपटांच्या इतिहासाची ओळख करून दिली. चित्रपट निर्मितीच्या सुरवातीच्या काळातल्या कृष्ण धवल चित्रपटांची त्यांनी माहिती दिली. 1890 मध्ये हलणारी म्हणजेच चलत चित्रे पाहून लोक प्रभावित झाले होते. एलीस यांनी सुमारे हजार चित्रपट केले त्यामध्ये 1896 मधल्या मूकपटाचा, द फेअरी ऑफ द की केबेज, ला फी ऑक्स चौक्स यांचा समावेश आहे.
1902 मध्ये ए ट्रीप टू द मून या साहस पटासाठी ओळखले जाणारे फ्रेंच जादुगार जॉर्ज मेलीस यांचाही त्यांनी दाखला दिला. मेलीस यांना सिनेमात तीच जादू दिसली आणि ते चित्रपट निर्माते झाले असे सक्सेना म्हणाले.
प्रोफेसर पंकज सक्सेना यांच्याविषयी :
पंकज सक्सेना  हे एफटीआयआय मध्ये स्क्रीन स्टडी अँन्ड रिसर्चचे प्राध्यापक आहेत. ते चित्रपट निर्मातेही आहेत. चित्रपट संकलन पदवीधर आणि चित्रपट दिग्दर्शनात पदव्युत्तर शिक्षण घेतलेल्या प्रोफेसर सक्सेना यांनी शंभराहून अधिक माहितीपट,लघु कथापट, दूरचित्रवाणी कार्यक्रम, जनसेवार्थ जाहिराती आणि न्यूज स्टोरी केल्या आहेत.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
शांती रक्षकांच्या सन्मानार्थ नवीन स्मारक भिंत उभारण्याच्या भारताने मांडलेल्या ठरावाला संयुक्त राष्ट्रांच्या महासभेची मंजूरी
शांती रक्षकांच्या सन्मानार्थ नवीन स्मारक भिंत उभारण्याच्या भारताने मांडलेल्या ठरावाला संयुक्त राष्ट्रांच्या महासभेने मंजूरी दिल्याबद्दल पंतप्रधान नरेंद्र मोदी यांनी आनंद व्यक्त केला आहे.
पंतप्रधान आपल्या ट्वीट संदेशात म्हणाले;
“शांती रक्षकांच्या सन्मानार्थ नवीन स्मारक भिंत उभारण्याच्या भारताने मांड लेल्या ठरावाला संयुक्त राष्ट्रांच्या महासभेने मंजूरी दिल्याबद्दल आनंद होत आहे. या ठरावाच्या बाजूने विक्रमी 190 मते पडली. सर्वांच्या पाठींब्याबद्दल आभारी आहोत."